এই সপ্তাহেই আরও ৪ গুরুত্বপূর্ণ মামলার রায় দেবেন প্রধান বিচারপতি | CJI Ranjan Gogoi will give verdict on Sabarimala, Rafale, Rahul Gandhi before his retirement on 17th November - Bengali Oneindia
17 min ago মৃত্যুদণ্ড থেকে শাস্তি হোক যাবজ্জীবন, নির্ভয়া মামলায় আবেদন দোষী সাব্যস্ত বিনয় শর্মার
40 min ago পায়ে হাত দিয়ে নায়ায়ণ মূর্তির প্রণাম, রতন টাটা দিলেন সতর্কবার্তা
| Published: November 11 2019, 16:06 [IST]
অযোধ্যার বিতর্কিত জমি নিয়ে মামলার রায় দেওয়ার পর এই সপ্তাহেই চার চারটি গুরুত্বপূর্ণ মামলার রায় দিতে চলেছেন প্রধান বিচারপতি রঞ্জন গগৈ। যেসব বিষয় নিয়ে এই সপ্তাহেই রায়দান হওয়ার কথা তার মধ্যে রয়েছে, সবরিমালা, রাফালে এবং রাহুল গান্ধীর বিরুদ্ধে অবমাননার মামলা।
রাফালে নিয়ে মামলা
প্রধান বিচারপতি রঞ্জন গগৈ-এর নেতৃত্বাধীন তিন সদস্যের বেঞ্চে ( বাকি দুই সদস্য হলেন, বিচারপতি এসকে কাউল এবং বিচারপতি কেএম জোসেফ) গত বছরের ১৪ ডিসেম্বর রাফালে নিয়ে দেওয়া রায়ের রিভিউ পিটিশনের শুনানি করেন। যেখানে রাফালে নিয়ে চুক্তিকে চ্যালেঞ্জ জানানো হয়েছিল। আবেদনকারী সুপ্রিম কোর্টের আইনজীবী বিষয়টি নিয়ে প্রশ্ন তুলেছিলেন। ১৪ ডিসেম্বর রাফালে নিে হওয়া রায়ে, নরেন্দ্র মোদী সরকারকে কার্যত ক্লিনচিট দেওয়া হয়েছিল।
এবছরের এপ্রিলে সুপ্রিম কোর্ট প্রাক্তন কংগ্রেস সভাপতি রাহুল গান্ধীর বিরুদ্ধে আদালত অবমাননার নোটিস দিয়েছিল। চৌকিদার চোর হ্যায়, বক্তব্য নিয়ে এই অবমাননার নোটিস দেওয়া হয়। রাফালে নিয়ে মন্তব্য করেছিলেন রাহুল। অন্যদিকে বিজেপির তরফে মীনাক্ষী লেখি ফৌজদারি অবমাননার মামলা দায়ের করেছিলেন। পরবর্তী সময়ে রাহুল গান্ধী তাঁর মন্তব্য ভুল ভাবে পরিবেশিত হওয়ার জন্য ক্ষমা চেয়েছিলেন। রাহুল গান্ধী বিষয়টি নিয়ে আদালতে সাফাইও দিয়েছিলেন। তিনি বলেছিলেন রাজনৈতিক উত্তাপে তিনি মন্তব্যটি করেছিলেন। সুপ্রিম কোর্টের কার্যপ্রণালীতে আঘাত করার কোনও অভিপ্রায় তাঁর ছিল না। বলেছিলেন রাহুল।
সবরিমালা নিয়ে মামলা
গতবছরের ২৮ সেপ্টেম্বর তৎকালীন প্রধান বিচারপতি দীপক মিশ্রের নেতৃত্বাধীন সুপ্রিম কোর্টের ৫ বিচারপতির সাংবিধানিক বেঞ্চ ৪-১-এ জানিয়েছিল, কেরলের সবরিমালা মন্দিরে মহিলাদের প্রবেশের অনুমতির কথা। যদিও এর পরেই প্রায় ৬৫ আবেদন জমা পড়েছিল সেই রায়ের বিরোধিতা করে। বর্তমান প্রধান বিচারপতি নেতৃত্বাধীন ৫ সদস্যের সাংবিধানিক বেঞ্চ সেই আবেদনগুলি গ্রহণ করে শুনানির ব্যবস্থা করেছিলেন। সেই শুনানির রায়ও দেওয়া হবে এই সপ্তাহেই।
তথ্য জানার অধিকার আইনে মামলা
তথ্য জানার অধিকার আইনে কি আসতে পারে প্রধান বিচারপতির অফিস? সেই সংক্রান্ত মামলারও রায় দেবেন প্রধান বিচারপতি গগৈ। এর আগে দিল্লি হাইকোর্টের অর্ডারে বলা হয়েছিল সুপ্রিম কোর্ট এবং প্রধান বিচারপতির অফিস তথ্য জানার অধিকার আইনের অধীনে রয়েছে। যদিও এর পরেই দিল্লি হাইকোর্টের রায়ের বিরুদ্ধে সুপ্রিম কোর্টে মামলা দায়ের করা হয়েছিল। পাঁচ বিচারপতির সাংবিধানিক বেঞ্চ তিনটি আবেদনের শুনানি করলেও, তা নিয়ে কোনও রায় দেওয়া হয়নি। সেই রায়ও বেরনোর কথা এই সপ্তাহেই।
CJI Ranjan Gogoi will give verdict on Sabarimala, Rafale, Rahul Gandhi before his retirement on 17th Novembe
Story first published: Monday, November 11, 2019, 16:06 [IST]